SET ปิดลบ 2 จุด นักลงทุนขายลดเสี่ยง หลังไร้ปัจจัยใหม่หนุน สัปดาห์หน้ารอติดตาม “กนง.”
SET ปิดลบ 2 จุด นักลงทุนขายลดความเสี่ยง หลังไร้ปัจจัยใหม่หนุน แนวโน้มสัปดาห์หน้าคาดแกว่งรอติดตาม กนง. คาดขึ้นดอกเบี้ย 0.25% และตัวเลขเศรษฐกิจจีนและสหรัฐ พร้อมให้แนวต้าน 1,600-1,610 จุด แนวรับ 1,575-1,585 จุด
SET ปิดลบ 2 จุด นักลงทุนขายลดความเสี่ยง หลังไร้ปัจจัยใหม่หนุน แนวโน้มสัปดาห์หน้าคาดแกว่งรอติดตาม กนง. คาดขึ้นดอกเบี้ย 0.25% และตัวเลขเศรษฐกิจจีนและสหรัฐ พร้อมให้แนวต้าน 1,600-1,610 จุด แนวรับ 1,575-1,585 จุด
24 มี.ค. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้แกว่งตัวในกรอบแคบ ยังคงไร้ปัจจัยใหม่เข้ามาช่วยหนุนตลาด หลังจากตอบรับข่าวต่างๆ ไปมากแล้วในช่วงที่ผ่านมา และดัชนี SET ยังไม่สามารถขึ้นไปยืนเหนือแนวต้านแรก 1,600 จุดได้ ทำให้ภาพของการปรับตัวขึ้นต่อยังไม่ชัด
ขณะที่ตลาดหุ้นอื่นในภูมิภาคเอเชียวันนี้ส่วนใหญ่ปรับตัวลง ส่วนหนึ่งมาจากหุ้นกลุ่มธนาคารต่างประเทศที่ยังกังวลผลกระทบเป็นลูกโซ่ หลัง นางเจเน็ต เยลเลน รมว.คลังสหรัฐออกมาประกาศพร้อมช่วยผู้ฝากเพิ่มท่าจำเป็น ทำให้เกิดความกังวลถึงผลกระทบที่ยังมีโอกาสเกิดขึ้นได้ ซึ่งแตกต่างจากธนาคารไทยที่ไม่ได้เกี่ยวข้องกับประเด็นในต่างประเทศ และมีทุนสำรองฯที่แข็งแกร่ง
สำหรับแนวโน้มตลาดหุ้นไทยในสัปดาห์หน้าคาดว่าจะยังคงแกว่งไซด์เวย์ และรอติดตามการประชุมคณะกรรมการนโยบายการเงิน (กนง.) ในสัปดาห์หน้า คาดว่าจะขึ้นดอกเบี้ย 0.25% รวมถึงติดตามตัวเลขเศรษฐกิจของจีนและสหรัฐที่จะออกมาในสัปดาห์หน้า โดยให้แนวต้าน 1,600-1,610 จุด แนวรับ 1,575-1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 1,843.39 ล้านบาท ปิดที่ 62.75 บาท ลดลง 0.75 บาท
PTTEP มูลค่าการซื้อขาย 1,670.44 ล้านบาท ปิดที่ 143.50 บาท เพิ่มขึ้น 1.00 บาท
DELTA มูลค่าการซื้อขาย   994.00 ล้านบาท ปิดที่ 994.00 บาท เพิ่มขึ้น 6.00 บาท
KBANK มูลค่าการซื้อขาย 1,440.13 ล้านบาท ปิดที่ 131.50 บาท ราคาไม่เปลี่ยนแปลง
AOT มูลค่าการซื้อขาย 1,268.21 ล้านบาท ปิดที่ 72.00 บาท เพิ่มขึ้น 0.25 บาท